13/08/2010 | Administración LocalConsorcios
Consorcio As Mariñas
Edicto sobre notificación de resolución do expediente de responsabilidade patrimonial interposto ante o Concello de Arteixo contra o Consorcio As Mariñas por don Fermín Naveira García

Edicto sobre notificación de resolución do expediente de responsabilidade patrimonial interposto ante o Concello de Arteixo contra o Consorcio As Mariñas por D. Jeroen Alexandru Vasile Christensen Lovera. No Concello de Arteixo se presentou reclamación por responsabilidade patrimonial por D. Jeroen Alexandru Vasile Christensen Lovera polos danos sufridos na súa motocicleta, sufridos cando estaba estacionada na rúa Juan de Juni á altura no número 13, en Pastoriza, no Termo Municipal de Arteixo o pasado 13 de novembro de 2009, como consecuencia, segundo manifestaba, do impacto por parte dun colector. Esta reclamación foi remitida ó Consorcio As Mariñas, con domicilio en Lugar de Bos, Naves O Carballal, 4, C. P. 15640 Guísamo (Bergondo), por ser da súa competencia, con rexistro de entrada 2010/177 en data do 22 de febreiro de 2010, iniciando expediente por responsabilidade patrimonial con nº 3/2010/177 por Resolución da Presidencia de data do 4 de marzo de 2010. O día 2 de xullo de 2010 por Resolución da Presidencia do Consorcio, unha vez rematada a instrucción do expediente, acordouse desestimar a reclamación formulada por D. Jeroen Alexandru Vasile Christensen Lovera contra o Consorcio As Mariñas por considerar que non está acreditado que os danos producidos no seu vehículo teñan a súa orixe no funcionamento normal ou anormal do servizo. Os informes que obran en autos non permiten concluír que os danos reclamados foran provocados por un colector, nin sequera por un desprazamento involuntario do mesmo ou provocados por un elemento diferente ó colector. O 5 de xullo de 2010 expediuse certificado da secretaria, con nº de rexistro de saída 2010/2023 de data do 08/07/2010 polo que se poñía en coñecemento do interesado dita resolución. De conformidade co artigo 59 – 5 da Lei 30/1992 de Réxime Xurídico das Administracións Públicas, e do procedemento administrativo común e en virtude da Providencia de data do 05/01/2009, por medio do presente edicto se pon en coñecemento de D. Fermín Naveira García, con domicilio na rúa Pensamientos, nº 42, Portal 6, 8ºD, no Concello de A Coruña a mencionada resolución que pon fin á vía administrativa. Poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da publicación do presente edicto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde o día seguinte ao da publicación do presente edicto, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime convinte para a defensa dos seus intereses. Bergondo, 3 de Agosto de 2010 O Presidente Julio Sacristán de Diego